Марулево
Ма̀рулево е малко село в Югозападна България на около 8 km източно от Благоевград. Разположено е в ниските югозападни склонове на Рила планина. Намира се в община Благоевград, област Благоевград.

География 
Село Марулево е разположено на 500 - 600 m надморска височина, в полите на Югозападна Рила на около 10 km от Благоевград. Землището му граничи с тези на Еленово, Делвино, Осеново, Хърсово, Айдарово и Церово. Състои се от 14 махали, отдалечени една от друга между 500 m и 5 km, като къщите в отделните махали също са на голямо разстояние. Мановци, Мишовци, Митовци, Парашканци, Балабанци, Осойца, Кацарци, Цинганарци, Мекиша, Радевци, Касъмовец и други.

Част от рода Парашканци се изселва преди Освобождението и се заселва в село Салтъклар (дн. Пресиян, обл. Търговище) на тогавашното Княжество България.

История 
През 1860 г. в село Марулево е построен източноправославен храм „Свети Димитър“ и е открито килийно училище.

В 1891 година Георги Стрезов пише за селото:

В 1930 година в Марулево е основана тютюнопроизводителна кооперация „Славова“. Към 1935 г. тя има 72 члена.

Население 
Към 1900 година според известната статистика на Васил Кънчов („Македония. Етнография и статистика“) населението на селото брои 450 души, всичките българи-християни.

Численост на населението според преброяванията през годините:

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Религии 
Източноправославно християнство.

Обществени институции 
 Кметство.
 Църковно настоятелство.
 Начално училище с. Марулево – Училището в село Марулево е една от институциите, наред с църковното настоятелство, чиято история започва през XIX век. Първоначално е открито килийно училище през 1860 г., което от 1877 г. се ръководи от църковното настоятелство. Известно е, че училищната дейност е прекъсвана на два пъти – през 1880 – 1887 г. поради липса на учител и от 1912 до 1914 г. поради войните. Последователно училището променя наименованието си като от Първоначално училище „Ефрем Чучков“, се преименува на Основно училище „Христо Ботев“ (1945 – 1970 г.) и накрая в Начално училище село Марулево. Закрито е през 1973 г. поради недостатъчен брой ученици.

Културни и природни забележителности 
 Източноправославен храм, построен през 1860 г. и осветен през 1863 г.
 Белата скала – 3-метрова монолитна бяла скала, според легендата хвърлена от Крали Марко на един от ридовете.

Редовни събития 
 Събор на Богородица (15 август)
 Събор на св. Димитър (26 октомври)

Кмет 
Александър Парашкански.

Личности 
Родени в Марулево
 Иван Парашкански (27 октомври 1897 – 1984), български духовник, протойерей, дългогодишен свещеник в храма „Свети Димитър“ в Марулево, учи в Рилския манастир, служи като санитар–подофицер в 14-и полк на 7-а Рилска дивизия, става свещеник през 1922 година, председател е на Трудово-горска производителна кооперация „Славова“
 Николай Китанов (р. 1935), български художник
 Руска Стоименова (р. 1938), българска народна певица
 Цвятко Стойнов Парашканов – пръв учител в село Пресиян, Търговищко, след Освобождението;

Други 
Трудово-горска производителна кооперация „Славова“ – създадена на 2 август 1930 г., първоначално кооперацията е специализирана в дърводобив и дървопреработка, но през 1938 г. разширява дейността си, след като се обединява със скотовъдната, пчеларска и птицевъдна кооперация „Парангалица“ от Горна Джумая.

Кухня 
Боб яхния, боб чорба, лютеница, гювеч, качамак, мътеница, печени-гмечени чушки, туршия, пърженица.

Литература 
 Минало и културно разнообразие на Благоевградска община (Марулево) 
 Ново постъпление от документи за историята на село Марулево в Държавен архив – Благоевград 
 Църковно настоятелство – с. Марулево, Горноджумайско (Благоевградско) – (1860 – 1948)

Външни препратки 
 Карта на Марулево

Бележки 

Села в област Благоевград
Населени места в община Благоевград